Държавен вестник, бр. 101, 2010 г., стр. 98

СТР.  98	
Д Ъ Р Ж А В Е Н  В Е С Т Н И К 	
БРОЙ  101
кораборемонтен завод на територията на Репуб­
лика България, ИА „МА“ чрез координатора 
по ДПК в дирекция „МА – Варна“, съответно 
в дирекция „МА – Бургас“, уведомява незабав­
но компетентните органи на всички останали 
държави – членки на ЕС, и ПМР ДПК. 
(8) Преди да откаже влизане на кораб в бъл­
гарско пристанище, изпълнителният директор 
на ИА „МА“ може да поиска консултации с ад­
министрацията на знамето на съответния кораб. 
(9) В случай на непреодолима сила поради 
първостепенни мерки за безопасност, за да се 
намали рискът от замърсяване или за отстраня­
ване на забележките, изпълнителният директор 
на ИА „МА“ може да не приложи разпоредбите 
на ал. 5 и 6 и да разреши посещение на кораб в 
българско пристанище или котвена стоянка, ако 
корабопритежателят или капитанът на кораба 
са предприели адекватни мерки за изпълнение 
на изискванията за безопасност.
Раздел Х
Жалби
Чл. 25. (1) Всички жалби, постъпили в ИА 
„МА“, подлежат на първоначална оценка за 
тяхната основателност.
(2) Ако жалбата е основателна, ИА „МА“ 
предприема необходимите действия по нея, 
като дава възможност на всяко лице, пряко 
засегнато от тази жалба, да може да изрази 
позицията си. 
(3) В случаите, когато жалбата е основателна, 
след произнасянето по нея, ИА „МА“ информира 
администрацията на държавата на знамето с 
копие до Международната организация на труда 
(МОТ), ако въпросът е от нейна компетентност, 
за предприетите последващи действия.
(4) Когато се прецени, че жалбата е явно 
неоснователна, ИА „МА“ информира жалбо­
подателя за решението си и мотивите за това.
(5) Изпълнителна агенция „Морска адми­
нистрация“ е длъжна да не разкрива самолич­
ността на жалбоподателя пред капитана или 
корабопритежателя на съответния кораб, като 
е длъжна да пази поверителност и относно 
самоличността на членовете на екипажа при 
разпитването им, и на събраната информация. 
Раздел ХІ
Доклади на пилотите и на пристанищните 
власти
Чл. 26. (1) Всеки пилот, изпълнявайки 
обичайните си задължения по въвеждане или 
извеждане на кораб от пристанище, както и при 
пилотско провеждане в териториалните води, е 
длъжен незабавно да информира директора на 
дирекция „МА – Варна“, съответно на дирекция 
„МА – Бургас“, за забелязани явни недостатъци 
на пилотирания кораб, които представляват 
риск за безопасността на корабоплаването или 
за околната среда. 
(2) При изпълнение на обичайните си задъл­
жения пристанищните оператори или органите, 
извършващи контролни функции в района на 
пристанището, където се намира корабът, са 
длъжни незабавно да информират директора на 
дирекция „МА – Варна“, съответно на дирекция 
„МА – Бургас“, за забелязани явни недостатъци 
на обработвания кораб, които представляват 
риск за безопасността на корабоплаването или 
за околната среда. 
(3) Пилотите и пристанищните оператори 
или органите, извършващи контролни функции 
в района на пристанището, докладват най-мал­
ко следната информация и по електронен път, 
когато това е възможно: 
1. данни за кораба (име, ИМО номер, по­
зивни и знаме); 
2. данни за релацията (последно пристанище, 
крайно пристанище); 
3. описание на констатирани нередности на 
борда на кораба. 
(4) Изпълнителна агенция „Морска админис­
трация“ предприема и регистрира необходимите 
действия за отстраняване на докладваните от 
пилотите и пристанищните оператори или 
органите, извършващи контролни функции в 
района на пристанището, нередности.
Раздел ХІІ
Професионална характеристика на инспекто­
рите по държавен пристанищен контрол
Чл. 27. (1) Проверките се осъществяват само 
от инспектори, които отговарят на критериите 
за квалификация, посочени в приложение № 11, 
и които са овластени да извършват ДПК. 
(2) При извършване на проверките по ал. 1 
инспекторите, осъществяващи ДПК, могат да 
привличат по своя преценка и други експерти.
(3) Не могат да бъдат назначавани за ин­
спектори и привличани като експерти лица, 
които имат търговски интерес към пристани­
щето, в което се извършва проверката, или към 
проверявания кораб. Инспекторите не могат 
да бъдат наемани от неправителствени орга­
низации, издаващи задължителни свидетелства 
и свидетелства за клас или осъществяващи 
необходимите прегледи при издаването на тези 
свидетелства на корабите, нито да работят за 
сметка на такива организации. 
(4) Инспекторите, осъществяващи ДПК, се 
легитимират с идентификационна инспекторска 
карта съгласно чл. 370, ал. 3 и 4 от Кодекса за 
търговското корабоплаване, в която се посочва, 
че инспекторът е упълномощен да извършва 
проверките по тази наредба.
(5) Професионалната компетентност на 
инспекторите се осигурява чрез:
1. покриване на минималните критерии 
съгласно приложение № 11, преди да бъдат 
упълномощени за извършване на проверките 
по ал. 1;